section_heading: HSV
paragraph_text: Dana 3. lipnja 2007. godine Mohamed Zidan je potpisao za Hamburger SV. Tom prilikom je izjavio da je htio potpisati za klub iz sjeverne Njemačke jer je blizu Danske za koju je veoma vezan. Iznos transfera bio je tajan ali pretpostavljalo se da se radilo oko 4,5 milijuna eura dok će Zidan zaraditi 2,5 milijuna eura po sezoni. Zidanu je dodijeljen dres s brojem 7 kojeg je prije njega nosio Mehdi Mahdavikia, kapetan iranske reprezentacije.